paragraph_text: Azzan (arapski: عزان), je drevni gradić na jugu Jemena, udaljen oko 125 km jugoistočno od glavnog pokrajinskog grada Ataqa, i oko 135 km od luke na Indijskom oceanu Mukalla. Azzan je uz obližnji Habban jedan od najpitoresknijih gradića u muhafazi Šabvi, s karakterističnim visokim kućama od pečene gline obojenih bijelim vapnom, okružen palminim drvećem. Leži na makadamskoj cesti koja povezuje gradove; Al Baida - Habban - Bir Ali – Mukalla. Nekoć je tom rutom išao i važni karavanski Put tamjana iz Omana za Sredozemlje, zbog tog je Azzan u prošlosti bio važna usputna postaja i trgovište nego što je danas, kad je izgubio to značenje. Klima je u Azzanu je suha pustinjska, s ekstremno visokim ljetnim temperaturama koje dosežu i blizu 50 stupnjeva.